Diari Oficial de la Generalitat Valenciana


Sumari del DOGV 2615, del 30-10-1995 (1995/836567)

ORDRE de 27 de setembre de 1995, de la Conselleria de Cultura, Educació i Ciència, per la qual s'autoritza el canvi de domicili i l'obertura i funcionament com a centre professional de Dansa del centre privat Centro Europeo de Danza, de València.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/27/(2)/dof/vci/html**

### Dades del document

Número de DOGV
:   2615

Data del DOGV
:   30-10-1995

Secció del DOGV
:   DISPOSICIONS GENERALS

Número del document
:   1995/836567


Data del document
:   27-09-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 27 de setembre de 1995, de la Conselleria de Cultura, Educació i Ciència, per la qual s'autoritza el canvi de domicili i l'obertura i funcionament com a centre professional de Dansa del centre privat Centro Europeo de Danza, de València.   
L'expedient l'ha iniciat el titular del centre autoritzat de Dansa de grau elemental anomenat Centro Europeo de Danza, amb número de codi 67392611, sol·licitant autorització per al canvi de domicili i l'obertura i funcionament com a centre professional de Dansa, amb autorització per a impartir els ensenyaments corresponents al grau elemental i mitjà conforme al nou sistema educatiu i plenes competències acadèmiques per a la impartició del pla que s'extingeix.  
La Resolució de 9 de març de 1994, de la Direcció General de Centres Docents va aprovar el projecte de les obres presentant per a l'autorització del canvi de domicili i la reclassificació com a centre professional de Dansa, ja que compleix els requisits mínims que, en allò que es refereix a espais educatius, estableix el Reial Decret 389/1992.  
L'Ordre de 4 d'agost de 1993, de la Conselleria d'Educació i Ciència (DOGV de 15 d'octubre) autoritzà al centre per a fer, amb plenes competències acadèmiques, el Grau Elemental de Dansa de la nova ordenació educativa, sense modificar les competències que com a centre no oficial reconegut de Dansa li corresponien per a l'ensenyament del pla que s'extingeix.  
La Direcció Territorial d'Educació i Ciència de València ha tramitat l'expedient i, a la vista dels informes favorables emesos per la Unitat Tècnica de Construccions i per la Inspecció Educativa, ha elevat una proposta igualment favorable.  
Atesos la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre); el Reial Decret 389/1992, de 15 d'abril, pel qual s'estableixen els requisits mínims del centres que imparteixen ensenyaments artístics (BOE de 28 d'abril), i el Reial Decret 321/1994, de 25 de febrer, sobre autoritzacions de centres docents privats d'ensenyaments artístics.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar el centre que més avall s'indica per a l'obertura i funcionament com a centre professional de Dansa amb ensenyaments de grau elemental i mitjà en el nou domicili i amb les característiques que s'especifiquen:  
Denominació genèrica: centre autoritzat professional de Dansa de grau elemental i mitjà.  
Denominació específica: Centro Europeo de Danza.  
Titular: Centro Europeo de Danza, SL.  
Anterior domicili: avinguda del Cid, 27.  
Nou domicili: passeig de la Petxina, 67-baix.  
Localitat: València.  
Província: València.  
Codi: 99012042.  
Ensenyaments que s'autoritzen: Grau Mitjà de Dansa, segons l'ordenació educativa establerta per la Llei Orgànica d'Ordenació General del sistema educatiu i normes de desenvolupament.  
Segon  
Provisionalment, i fins que siga establida la dedicació horària de les assignatures del grau mitjà corresponent al nou sistema educatiu, es fixa la capacitat màxima del centre en 170 llocs escolars.  
Una vegada siga establerta l'esmentada dedicació horària i abans de la implantació dels nous estudis de Grau Mitjà de Dansa, d'acord amb el calendari vigent d'aplicació de la LOGSE, la Conselleria de Cultura, Educació i Ciència, d'ofici o a instància del titular del centre, prenent en consideració el seu horari de funcionament, la relació numèrica professor-alumne i la capacitat efectiva de les aules, procedirà a establir amb caràcter definitiu el número de llocs escolars del centre.  
Tercer  
El centre de referència gaudirà de plenes competències acadèmiques en totes les matèries corresponents als nous ensenyaments que s'autoritzen.  
Quart  
S'amplien als ensenyaments de grau mitjà que ara s'autoritzen als efectes jurídics de l'adscripció administrativa del centre al Conservatori de Dansa de València (codi 93351772).  
Cinqué  
Pel que fa als ensenyaments que tenia autoritzats del pla anterior, el centre tindrà, així mateix, plenes competències acadèmiques, d'acord amb la disposició transitòria tercera, punt 1, del Reial Decret 321/1994, de 25 de febrer.  
Es deroga, en conseqüència, exclusivament en allò que a aquest centre afecta, la disposició transitòria de l'Ordre de 4 d'agost de 1993 de la Conselleria d'Educació i Ciència per la qual se l'autoritzà, entre altres centres privats a impartir ensenyaments artístics de grau elemental (DOGV de 15 d'octubre).  
Sisé  
La implantació dels nous ensenyaments es farà en els terminis previstos en la normativa que regula el calendari d'aplicació de la nova ordenació del sistema educatiu.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 27 de setembre de 1995  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI